**Dodatok k Školskému poriadku č.2:**

**Nové VZN č. 6/2021 s platnosťou od 1.10.2021**

Nové všeobecné záväzné nariadenie  mestskej časti Bratislava- Staré mesto schválené zastupiteľstvom dňa 28.9.2021, sa mení všeobecne záväzné nariadenie mestskej časti Bratislava-Staré Mesto č. 1/2020 príspevku **na pobyt dieťaťa v materskej škole**, príspevku na činnosť školského klubu detí a **o výške príspevku na čiastočnú úhradu nákladov stravovania a režijných nákladov v zariadení školského stravovania**

Zmena sa týka hlavne **príspevku na réžiu za odobratú stravu aj mesačný príspevok na pobyt dieťaťa v materskej škole**:

**1) Výška príspevku na čiastočnú úhradu nákladov stravovania a režijných nákladov v zariadení školského stravovania:**

**Od 1.10.2021** zákonný zástupca dieťaťa uhrádza príspevok na **réžiu** vo výške **0,60 € /deň** za odobratú stravu. Príspevok na **réžiu uhrádza** zákonný zástupca **aj** za **stravníkov s** **diabetes, celiakiou** **a iným** **typom diéty**, ktorým je umožnená donáška hotového jedla do školskej jedálne v súlade s § 8 ods. 3 písm. b) Vyhlášky MZ SR . 527/2007 Z. z. o podrobnostiach o požiadavkách na zariadenie pre deti a mládež.

**Stravné spolu s režijnými nákladmi** zákonný zástupca dieťaťa **uhrádza mesiac vopred, najneskôr do 10. dňa v** **mesiaci.**

**Stravná jednotka pre MŠ:**

**2,14 €** / za jednu stravnú jednotku, možnosť úhrady trvalým príkazom: **44,94 €**/ 1 mesiac

**0,84 €** / za jednu stravnú jednotku pre **deti, ktoré majú nárok na štátnu dotáciu,** možnosť platiťtrvalým príkazom : **17,64** €/ 1 mesiac

**Číslo účtu ŠJ : IBAN SK20 0200 0000 3500 2333 8012**

**Odhlasovanie stravy**

V  prípade neprítomnosti dieťaťa na výchovno-vzdelávacom procese v MŠ, alebo jeho ochorenia, **je** **povinnosťou** **zákonného zástupcu odhlásiť dieťa zo stravy v určenom čase. Odhlásiť sa zo stravovania** je potrebné **najneskôr do 14.00 hod. v** **predchádzajúci pracovný deň,** z dôvodu dodržiavania všeobecne záväzných právnych predpisov pre školské stravovanie.

**Odhlasovanie zo stravy v priebehu dňa MŠ** :

**mailom** : zsgrosba.sj@gmail.com , **telefonicky** : 02/5296841

**V prípade náhleho ochorenia dieťaťa v noci, cez víkend alebo v prípade mimoriadnej situácie je možné odhlásiť stravu telefonicky na čísle : 0917897357 do 7,30 hod /aj SMS/.** Počas dňa je toto číslo vypnuté.

**2) Uhrádzanie príspevku na pobyt dieťaťa v materskej škole :**

V zmysle platného VZN **nárok na zľavu z príspevku *na druhé dieťa* nie je možné uplatniť v prípade, ak  *prvé dieťa plní v materskej škole povinné predprimárne vzdelávanie*a teda príspevok na prvé dieťa rodič neuhrádza.**

Z toho vyplýva, **že ak je *prvé dieťa „predškolák“* (dieťa, ktoré v danom šk. roku plní povinné predprimárne vzdelávanie) neplatí žiaden mesačný príspevok a rodič uhrádza pre *mladšie dieťa plnú výšku príspevku* a až následne pre ďalšie dieťa navštevujúce materskú školu sa príspevok znižuje** (príloha VZN č.1/2020).

<https://www.staremesto.sk/data/MediaLibrary/63/63005/verejna_vyhlaska_21_345.pdf>

<https://www.staremesto.sk/data/MediaLibrary/55/55267/vzn_2020_001.pdf>